রিচার্ড অস্টিন
রিচার্ড আর্করাইট অস্টিন (ইংরেজি: Richard Austin; জন্ম: ৫ সেপ্টেম্বর, ১৯৫৪ - মৃত্যু: ৭ ফেব্রুয়ারি, ২০১৫) জ্যামাইকার কিংস্টনে জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। বহুমূখী ক্রীড়া প্রতিভার অধিকারী রিচার্ড অস্টিন একাধারে ক্রিকেটসহ ফুটবল ও টেবিল টেনিসে দক্ষ ছিলেন। ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন তিনি।